CELEX: 32017D2437
Language: hu
Date: 2017-12-18 00:00:00
Title: A Tanács (EU) 2017/2437 végrehajtási határozata (2017. december 18.) az Egységes Szanálási Testület elnöke megbízatásának megújításáról

23.12.2017   
            
            
               HU
            
            
               Az Európai Unió Hivatalos Lapja
            
            
               L 344/38
            
         A TANÁCS (EU) 2017/2437 VÉGREHAJTÁSI HATÁROZATA
   (2017. december 18.)
   az Egységes Szanálási Testület elnöke megbízatásának megújításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1) és különösen annak 56. cikke (6) bekezdésére,
   tekintettel az Európai Bizottság javaslatára,
   mivel:
   
               (1)
            
            
               2014. augusztus 19-én hatályba lépett a 806/2014/EU európai parlamenti és tanácsi rendelet.
            
         
               (2)
            
            
               A Tanács 2014. december 19-én elfogadta a 2014/943/EU végrehajtási határozatot (2), amellyel a 2014/806/EU rendelet 56. cikkének (6) bekezdésével összhangban kinevezte az Egységes Szanálási Testület elnökét, alelnökét és négy, feladatát teljes munkaidőben ellátó tagját.
            
         
               (3)
            
            
               A 806/2014/EU rendelet 56. cikkének (7) bekezdése szerint, az e rendelet hatálybalépését követően, az Egységes Szanálási Testület kinevezett első elnökének hivatali ideje három évre szól, amely hivatali idő egyszer, ötéves időtartamra meghosszabbítható.
            
         
               (4)
            
            
               A Bizottság 2017. november 29-én javaslatot nyújtott be az Európai Parlament részére, amelyben javasolta, hogy 2017. december 23-i hatállyal öt éves időtartamra újítsák meg az Egységes Szanálási Testület első elnökének, Elke KÖNIG-nek a megbízatását. Az Európai Parlament 2017. december 12-én jóváhagyta ezt a javaslatot,
            
         ELFOGADTA EZT A HATÁROZATOT:
   1. cikk
   A Tanács 2017. december 23-i hatállyal, ötéves időtartamra ezúton megújítja Elke KÖNIG megbízatását, amelyet az Egységes Szanálási Testület elnökeként tölt be.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2017. december 18-án.
      
         
            a Tanács részéről
         
         
            az elnök
         
         K. SIMSON
      
   
   
      (1)  HL L 225., 2014.7.30., 1. o.
   
   
      (2)  A Tanács 2014/943/EU végrehajtási határozata (2014. december 19.) az Egységes Szanálási Testület elnökének, alelnökének és további, feladatukat teljes munkaidőben ellátó tagjainak kinevezéséről (HL L 367., 2014.12.23., 97. o.).